ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી શ્રીએ પ્રખ્યાત પરમાણુ ભૌતિકશાસ્ત્રી શ્રી વિકાસ સિંહાના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પ્રખ્યાત પરમાણુ ભૌતિકશાસ્ત્રી શ્રી વિકાસ સિંહાના નિધન પર ઊંડો શોક વ્યક્ત કર્યો છે.
એક ટ્વીટમાં, પ્રધાનમંત્રીએ કહ્યું;
“શ્રી વિકાસ સિંહાજીને વિજ્ઞાન પ્રત્યેના તેમના અમૂલ્ય યોગદાન માટે યાદ કરવામાં આવશે, ખાસ કરીને ન્યુક્લિયર ફિઝિક્સ અને હાઈ એનર્જી ફિઝિક્સના ક્ષેત્રમાં. વાઇબ્રન્ટ રિસર્ચ ઇકોસિસ્ટમને આગળ વધારવા તરફનો તેમનો જુસ્સો નોંધપાત્ર હતો. તેમના નિધનથી દુઃખી. તેમના પરિવાર અને પ્રશંસકો પ્રત્યે સંવેદના. ઓમ શાંતિ.”
CB/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ પોપ એમેરિટસ બેનેડિક્ટ XVIના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પોપ એમેરિટસ બેનેડિક્ટ સોળમાના અવસાન બાદ ઊંડો શોક વ્યક્ત કર્યો છે.
પ્રધાનમંત્રી શ્રીએ ટ્વીટ કર્યું;
“પોપ એમેરિટસ બેનેડિક્ટ XVIના અવસાનથી દુઃખી, જેમણે પોતાનું સમગ્ર જીવન ચર્ચ અને ભગવાન ખ્રિસ્તના ઉપદેશોને સમર્પિત કર્યું. સમાજ માટે તેમની સમૃદ્ધ સેવા માટે તેમને યાદ કરવામાં આવશે. મારા વિચારો વિશ્વભરના લાખો લોકો સાથે છે જેઓ તેમના નિધનથી દુઃખી છે.”
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ રાજ્યમાં જલ જીવન મિશન 100 ટકા પૂર્ણ કરવા બદલ ગુજરાતના લોકોના ઉત્સાહની પ્રશંસા કરી
પ્રધાનમંત્રીએ, ગુજરાતના મંત્રી શ્રી ઋષિકેશ પટેલ દ્વારા હર ઘર જલની 100 ટકા પૂર્ણતા અંગેની ટ્વીટનો જવાબ આપતાં, ગુજરાતના લોકોના ઉત્સાહની પ્રશંસા કરી.
પ્રધાનમંત્રીએ ટ્વીટ કર્યું;
“ગુજરાતના લોકોને ખૂબ ખૂબ અભિનંદન...આ જળ શક્તિ પ્રત્યે લોકોનો ઉત્સાહ દર્શાવે છે.”
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ લક્ઝમ્બર્ગના પ્રધાનમંત્રી મહામહિમ ઝેવિયર બીટલ સાથે ભારત – લક્ઝમ્બર્ગ વર્ચ્યુઅલ બેઠકનું આયોજન કર્યું
પ્રધાનમંત્રી શ્રી નરેન્દ્ર મોદીએ આજે લક્ઝમ્બર્ગના પ્રધાનમંત્રી મહામહિમ ઝેવિયર બીટલ સાથે વર્ચ્યુઅલ માધ્યમથી દ્વિપક્ષીય બેઠકનું આયોજન કર્યું હતું.
પ્રધાનમંત્રીએ કોવિડ-19 વૈશ્વિક મહામારીના કારણે લક્ઝમ્બર્ગમાં મૃત્યુ પામેલા લોકો અંગે શોકની લાગણી વ્યક્ત કરી હતી અને આ કટોકટીની સ્થિતિને નિયંત્રણમાં લેવા માટે નેતૃત્ત્વ સંભાળવા બદલ તેમણે મહામહિમ ઝેવિયર બીટલને અભિનંદન પાઠવ્યા હતા.
બંને પ્રધાનમંત્રીએ કોવિડ પછીની દુનિયામાં ભારત અને લક્ઝમ્બર્ગ વચ્ચેના સંબંધો વધુ ઘનિષ્ઠ બનાવવા અંગે પોતાના અભિપ્રાયોનું આદાનપ્રદાન કર્યું હતું જેમાં ખાસ કરીને નાણાકીય ટેકનોલોજી, હરિત ફાઇનાન્સિંગ, અવકાશ ઉપકરણો, ડિજિટલ આવિષ્કારો અને સ્ટાર્ટઅપ સમાવી લીધા હતા. તેમણે બંને દેશો વચ્ચે થયેલા વિવિધ કરારોના તારણોને આવકાર્યા હતા જેમાં બંને દેશો વચ્ચે નાણાકીય બજારોના નિયામકો, સ્ટોક એક્સચેન્જ અને નવાચાર એજન્સીઓ સંબંધિત કરારો પણ સામેલ છે.
બંને દેશોના પ્રધાનમંત્રી અસરકારક બહુપક્ષવાદને સાર્થક કરવા માટે પારસ્પરિક સહયોગને વધુ મજબૂત બનાવવા પર અને કોવિડ-19 મહામારી, ત્રાસવાદ તેમજ આબોહવા પરિવર્તન જેવા વૈશ્વિક પડકારોને નાથવા પર સહમત થયા હતા. પ્રધાનમંત્રીએ આંતરરાષ્ટ્રીય સૌર સંગઠન માં જોડાવા અંગે લક્ઝમ્બર્ગ દ્વારા કરવામાં આવેલી જાહેરાતને આવકારી હતી અને આપત્તિ પ્રતિરોધક ઇન્ફ્રાસ્ટ્રક્ચર ગઠબંધન માં જોડાવા માટે તેમને આમંત્રણ પાઠવ્યું હતું.
પ્રધાનમંત્રીએ ગ્રાન્ડ ડ્યુક ઓફ લક્ઝમ્બર્ગના પ્રધાનમંત્રી બીટલને કોવિડ-19ની સ્થિતિમાં સુધારો આવ્યા પછી ભારતમાં આવકારવા અંગે આશાવાદ વ્યક્ત કર્યો હતો. પ્રધાનમંત્રી બીટલે પણ પ્રધાનમંત્રી મોદીને પોતાની અનુકૂળતાએ લક્ઝમ્બર્ગની મુલાકાત લેવા માટે આમંત્રણ પાઠવ્યું હતું.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ આજે 12 મી બ્રિક્સ સમિટમાં ઉપસ્થિત રહીને ભારતનું નેતૃત્વ કર્યું
વર્ચ્યુઅલ માધ્યમ દ્વારા 17 નવેમ્બર 2020ના રોજ રશિયાના રાષ્ટ્રપતિ વ્લાદિમીર પુતિનની અધ્યક્ષતામાં યોજાયેલ 12મી બ્રિક્સ સમિટમાં પ્રધાનમંત્રી શ્રી નરેન્દ્ર મોદીએ ભારતની ભાગીદારીનું નેતૃત્વ કર્યું હતું. સમિટની થીમ "વૈશ્વિક સ્થિરતા, પારસ્પરિક સુરક્ષા અને વૃદ્ધિમાં નવીનતા" હતી. બ્રાઝિલના રાષ્ટ્રપતિ જેયર બોલ્સોનારો, ચીનના રાષ્ટ્રપતિ શી જિનપિંગ અને દક્ષિણ આફ્રિકાના રાષ્ટ્રપતિ સિરિલ રામાફોસા પણ સમિટમાં ઉપસ્થિત રહ્યા હતા.
પ્રધાનમંત્રીએ કોવિડ-19 રોગચાળાને લગતા પડકારો હોવા છતાં રશિયાની અધ્યક્ષતા હેઠળ બ્રિક્સમાં ગતિ માટે રાષ્ટ્રપતિ પુતિનની પ્રશંસા કરી. તેમણે નોંધ્યું હતું કે આતંકવાદ સામેની લડતમાં અને વૈશ્વિક અર્થવ્યવસ્થાને પ્રોત્સાહન આપવામાં બ્રિક્સની મહત્વની ભૂમિકા છે. પ્રધાનમંત્રીએ સંયુક્ત રાષ્ટ્ર અને ખાસ કરીને સુરક્ષા પરિષદ અને ડબ્લ્યુટીઓ, આઇએમએફ, ડબ્લ્યુએચઓ વગેરેની જરૂરી સુધારણા માટે તેમને સમકાલીન વાસ્તવિકતાઓ સાથે સુસંગત બનાવવા હાકલ કરી.
પ્રધાનમંત્રીએ કોવિડ -19 રોગચાળાને અટકાવવા સહકારની હાકલ કરી હતી અને આ સંદર્ભમાં તેમણે નોંધ્યું હતું કે ભારત દ્વારા 150થી વધુ દેશોમાં આવશ્યક દવાઓનો પુરવઠો પહોંચાડવામાં આવ્યો હતો. તેમણે જણાવ્યું હતું કે 2021માં બ્રિક્સની અધ્યક્ષતા દરમિયાન, ભારત પરંપરાગત દવા અને ડિજિટલ આરોગ્ય, પારસ્પરિક માનવીય સંબંધો અને સાંસ્કૃતિક આદાન-પ્રદાનના ક્ષેત્રો સહિત આંતર-બ્રિક્સ સહકારના એકત્રીકરણ પર ધ્યાન કેન્દ્રિત કરશે.
સમિટના સમાપન સમયે બ્રિક્સના નેતાઓએ "મોસ્કો ઘોષણાપત્ર" નો સ્વીકાર કર્યો હતો.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ તેલુગુ અભિનેતા શ્રી જય પ્રકાશ રેડ્ડીના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ તેલુગુ અભિનેતા શ્રી જય પ્રકાશ રેડ્ડીના અવસાન બદલ શોક વ્યક્ત કર્યો હતો. તેમણે ટ્વીટ કર્યું કે, “જય પ્રકાશ રેડ્ડીએ તેમની અનોખી અભિનય શૈલીથી બધાને પ્રભાવિત કર્યા. તેમણે તેમની લાંબી કારકિર્દીમાં ઘણી યાદગાર ભૂમિકાઓ ભજવી. સિનેમા જગતને તેમનું અવસાન થવાથી ખૂબ મોટી ખોટ પડી છે. મારી સંવેદના તેમના પરિવાર અને પ્રશંસકો સાથે છે.”
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ અમેરિકાના ઉપરાષ્ટ્રપતિ મહામહિમ સુશ્રી કમલા હેરિસ સાથેની તેમની બેઠકમાં કરેલ નિવેદન
મહામહિમ,
સૌ પ્રથમ, મારા અને મારા પ્રતિનિધિમંડળના ખૂબ જ ઉષ્માભર્યા સ્વાગત માટે હું તમારો ખૂબ આભારી છું. મને થોડા મહિના પહેલા ટેલિફોન પર તમારી સાથે વિગતવાર વાત કરવાની તક મળી હતી અને હું તમારી સાથે ખૂબ જ આત્મીય અને ખૂબ જ સ્વાભાવિક રીતે સંવાદ કરવાની તક મને મળી એ હંમેશા યાદ રાખીશ અને તે માટે હું તમારો ખૂબ આભારી છું. અને એક સમય હતો જ્યારે ભારત કોવિડની બીજી લહેરથી ખૂબ પીડાઈ રહ્યું હતું, ત્યારે એક મોટું સંકટ હતું. પરંતુ તે સમયે, હું ફરી એકવાર ભારત પ્રત્યે તમારી ચિંતા વ્યક્ત કરી, જે શબ્દ વ્યક્ત કર્યા અને તે સમયે તમે જે પ્રકારની મદદ કરી તે માટે હું તમારો હૃદયપૂર્વક આભાર વ્યક્ત કરું છું. સાચા મિત્રની જેમ, તમે ખૂબ સહાનુભૂતિપૂર્ણ અને સહકારી સંદેશ આપ્યો. તે સમયે અમેરિકાની સરકાર, કંપનીઓ અને ભારતીય સમુદાય ભારતની મદદ માટે બધા એક થયા હતા.
મહામહિમ,
રાષ્ટ્રપતિ બાઈડેન અને તમે ખૂબ જ પડકારજનક વાતાવરણમાં અમેરિકાનું નેતૃત્વ સાંભળ્યું અને હવે ખૂબ જ ઓછા સમયમાં ઘણી સિદ્ધિઓ હાંસલ કરી છે. કોવિડ હોય, ક્લાઇમેટ હોય અથવા ક્વાડ હોય, અમેરિકાએ ખૂબ મહત્વની પહેલ કરી છે. વિશ્વની સૌથી મોટી અને સૌથી જૂની લોકશાહી તરીકે, ભારત અને અમેરિકા કુદરતી ભાગીદાર છે. અમારી પાસે સામાન્ય મૂલ્યો છે, અમારી પાસે સામાન્ય ભૌગોલિક રાજકીય હિતો છે અને અમારી સહયોગ અને તાલમેલ પણ સતત વધી રહ્યો છે. તમને સપ્લાય ચેઇનની તાકાત, નવીનતમ ટેકનોલોજી અને અવકાશ જેવા ક્ષેત્રોમાં વિશેષ રસ છે. આ ક્ષેત્રો મારા માટે પણ ખાસ અગ્રતા ધરાવે છે. આ ક્ષેત્રોમાં અમારી વચ્ચે સહકાર ખૂબ જ મહત્વપૂર્ણ છે તમે ભારત અને અમેરિકાના લોકોના સંબંધો માટે મજબૂત અને ગતિશીલ લોકોથી સારી રીતે પરિચિત છો. 4 મિલિયનથી વધુ ભારતીય પ્રવાસીઓ આપણા દેશો વચ્ચે મિત્રતાના સેતુ છે. અમેરિકા અને ભારતના અર્થતંત્ર અને સમાજમાં તેમનું યોગદાન પ્રશંસનીય છે.
મહામહિમ,
ઉપરાષ્ટ્રપતિ તરીકે તમારું ચૂંટાઈને આવવું એ એક ખૂબ જ મહત્વપૂર્ણ ઘટના છે, ઐતિહાસિક ઘટના છે અને તમે સમગ્ર વિશ્વમાં ઘણા લોકો માટે પ્રેરણાસ્ત્રોત છો. મને વિશ્વાસ છે કે રાષ્ટ્રપતિ બાઈડેન અને તમારા નેતૃત્વ હેઠળ આપણા સંબંધો નવી ઉંચાઈઓ સુધી પહોંચશે.
મહામહિમ,
તમારી વિજય યાત્રા ઐતિહાસિક છે. ભારતના લોકો પણ ભારતની તમારી આ ઐતિહાસિક વિજય યાત્રામાં તમારું સન્માન કરવા, સ્વાગત કરવા ઈચ્છે છે. ફરી એકવાર, હું આ ઉષ્માભર્યા સ્વાગત માટે તમારો હૃદયપૂર્વક આભાર વ્યક્ત કરું છું. એટલા માટે હું તમને ખાસ કરીને ભારત આવવાનું આમંત્રણ આપું છું. ફરી એકવાર, હું આ ઉષ્માભર્યા સ્વાગત માટે તમારો હૃદયપૂર્વક આભાર વ્યક્ત કરું છું.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પેટ્રોલિયમ અને કુદરતી ગેસ મંત્રાલય
OIL એ શાળાના વિદ્યાર્થીઓ માટે ઓઇલ વેલના અભ્યાસ પ્રવાસનું આયોજન કર્યું
‘આઝાદી કા અમૃત મહોત્સવ’ અંતર્ગત ઉજવણીના ભાગરૂપે ઓઇલ ઇન્ડિયા લિમિટેડએ 20 સપ્ટેમ્બર, 2021ના રોજ દુલિયાજાન ખાતે ઓઇલ ઇન્ડિયા હાયર સેકન્ડરી સ્કૂલ, દુલિયાજાનથી ઓસીએસ 5 હેઠળ વિદ્યાર્થીઓ માટે વેલ સાઇટ એનએચકે 43 માટે અભ્યાસ મુલાકાતનું આયોજન કર્યું હતું. ઓઇલ ઇન્ડિયા લિમિટેડના પ્રોડક્શન એન્જિનિયર્સે વિદ્યાર્થીઓને ક્રિસમસ ટ્રીના કાર્યો વિશે સમજાવ્યું. તે સમજાવવામાં આવ્યું હતું કે કેવી રીતે વૃક્ષોનું સંયોજન એટલે કે વાલ્વ, સ્પૂલ, પ્રેશર ગેજ અને ચોક પૂર્ણ કૂવાના વેલહેડ પર લગાવવામાં આવે છે જે OIL ના ઉત્પાદનને નિયંત્રિત કરે છે. તેમને નીચા અને ઉચ્ચ દબાણવાળા કુવાઓ વિશે પણ સમજાવવામાં આવ્યું હતું.
આજે લગભગ 80 વિદ્યાર્થીઓએ સ્થળની મુલાકાત લીધી અને હાઇડ્રોકાર્બન ઉત્પાદનની પ્રક્રિયામાં ઊંડો રસ દર્શાવ્યો. સત્રના અંતે, વિદ્યાર્થીઓને ઉત્પાદન કુવાઓ, ક્રૂડ ઓઇલ અને કુદરતી ગેસ સંબંધિત સરળ પ્રશ્નો પણ રેન્ડમ રીતે પૂછવામાં આવ્યા હતા.
SD/GP/BT
(Visitor Counter : 282
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 217. 41 કરોડને પાર
12-14 વર્ષની વય જૂથ માટે 4.09 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 44,436
છેલ્લા 24 કલાકમાં 4,912 દૈનિક નવા કેસ નોંધાયા
સાજા થવાનો દર હાલમાં 98.71%
સાપ્તાહિક પોઝિટિવિટી દર 1.69%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 217.41 Cr  ને વટાવી ગયું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.09 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે,18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10414963
|
|
બીજો ડોઝ
|
|
10116671
|
|
સાવચેતી ડોઝ
|
|
6973890
|
|
FLWs
|
|
પ્રથમ ડોઝ
|
|
18436408
|
|
બીજો ડોઝ
|
|
17713336
|
|
સાવચેતી ડોઝ
|
|
13562449
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
40922085
|
|
બીજો ડોઝ
|
|
31491154
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
61909668
|
|
બીજો ડોઝ
|
|
52942987
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
561163460
|
|
બીજો ડોઝ
|
|
515334360
|
|
સાવચેતી ડોઝ
|
|
89136052
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
204009795
|
|
બીજો ડોઝ
|
|
196859955
|
|
સાવચેતી ડોઝ
|
|
46235746
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
127653951
|
|
બીજો ડોઝ
|
|
123071976
|
|
સાવચેતી ડોઝ
|
|
46155885
|
|
સાવચેતી ડોઝ
|
|
20,20,64,022
|
|
કુલ
|
|
2,17,41,04,791
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 44,436 થયો છે. દેશના કુલ પોઝિટિવ કેસના 0.10% સક્રિય કેસ છે.
પરિણામે, ભારતનો રિકવરી રેટ 98.71% છે. છેલ્લા 24 કલાકમાં 5,719 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,39,90,414 છે.
છેલ્લા 24 કલાકમાં 4,912 નવા કેસ નોંધાયા છે.
છેલ્લા 24 કલાકમાં કુલ 3,03,888 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 89.33 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 1.69% છે અને દૈનિક સકારાત્મકતા દર 1.62% હોવાનું નોંધાયું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 121
પ્રધાનમંત્રીનું કાર્યાલય
અમે પૂરા જોશ સાથે કામ કરવાનું ચાલુ રાખીશું અને પૂર્વોત્તરની વિકાસની જરૂરિયાતો પૂરી કરીશું: પ્રધાનમંત્રી
પ્રધાનમંત્રી શ્રી નરેન્દ્ર મોદીએ પૂરા જોશ સાથે કામ કરવાનું ચાલુ રાખવા અને પૂર્વોત્તરની વિકાસ જરૂરિયાતોને પૂર્ણ કરવાની તેમની પ્રતિબદ્ધતાનો પુનરોચ્ચાર કર્યો છે.
આસામના મુખ્ય પ્રધાન શ્રી હિમંતા બિસ્વા સરમાના ટ્વિટ થ્રેડના જવાબમાં જ્યાં તેમણે પ્રધાનમંત્રીના યોગદાન અને પૂર્વોત્તર સાથેના જોડાણને વિસ્તૃત કર્યું,
શ્રી મોદીએ ટ્વિટ કર્યું: "અમે પૂરા જોશ સાથે કામ કરવાનું ચાલુ રાખીશું અને પૂર્વોત્તરની વિકાસ જરૂરિયાતોને પૂરી કરીશું."
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ નાગાલેન્ડના વાનસોઈ ગામના લોકોનું અભિવાદન કર્યું
પ્રધાનમંત્રી શ્રી નરેન્દ્ર મોદીએ પ્રગતિશીલ લિંગ નીતિઓ અપનાવવા બદલ નાગાલેન્ડના વાનસોઈ ગામના લોકોની પ્રશંસા કરી છે.
એક ટ્વીટમાં રાજ્યસભાના સાંસદ શ્રીમતી એસ. ફાંગનોન કોન્યાકે માહિતી આપી હતી કે વાનસોઈની મહિલાઓને પ્રથમ વખત મોરુંગમાં પ્રવેશવાની અને લોગડ્રમ વગાડવાની મંજૂરી આપવામાં આવી છે. અત્યાર સુધીની પરંપરામાં તેણે ક્યારેય મહિલાઓને મોરંગની અંદર પગ મૂકવાની મંજૂરી આપી નથી.
સાંસદના ટ્વીટનો જવાબ આપતા પ્રધાનમંત્રીએ ટ્વીટ કર્યું;
“એક ખૂબ જ મહત્વપૂર્ણ પગલું, જે મહિલાઓના ગૌરવ અને સશક્તિકરણને પ્રોત્સાહન આપશે. વણસોઈ ગામના લોકોને અભિનંદન.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતમાં સક્રિય કેસના ભારણમાં સ્થિર ઘટાડો યથાવત; કેસની સંખ્યા 2.5 લાખની નીચે પહોંચી
સતત 37મા દિવસે રોજ સાજા થતા દર્દીઓની સંખ્યા દૈનિક ધોરણે નોંધાતા નવા કેસ કરતા વધારે રહી
ભારતનું સક્રિય કેસના ભારણમાં સ્થિર ગતિએ ઘટાડાના પંથે આગળ વધવાનું યથાવત રહ્યું છે. આજે કુલ સક્રિય કેસનું ભારણ ઘટીને 2.5 લાખ ની નીચે પહોંચી ગયું છે.
આ બાબત નવા પ્રતિદિન નોંધાતા નવા કેસની સામે સાજા થતા દર્દીઓની સંખ્યામાં વધારો અને તેમજ રોજ ઓછી સંખ્યામાં નોંધાતા મૃત્યને કારણે શક્ય બન્યું છે જેણે સક્રિય કેસના ભારણમાં ઘટાડો સુનિશ્ચિત કર્યો છે. ભારતનું વર્તમાન સક્રિય કેસનું ભારણ ભારતના કુલ પોઝિટિવ કેસના માત્ર 2.39% છે. છેલ્લા 24 કલાકમાં વધુ 20,923 દર્દીઓ સાજા થવાને કારણે કુલ સક્રિય કેસમાં કુલ 2,963 દર્દીઓનો ઘટાડો નોંધાયો છે.
29 રાજ્ય/કેન્દ્રશાસિત પ્રદેશોમાં 10,000 કરતા પણ ઓછા સક્રિય કેસ છે.
દેશમાં દૈનિક ધોરણે નોંધાઇ રહેલી દર્દીઓની સાજા થવાની સંખ્યા છેલ્લા 37 દિવસથી રોજ નોંધાતા નવા કેસની તુલનામાં વધારે રહી છે. છેલ્લા 23 કલાક દરમિયાન રોજાયેલા નવા કેસની સંખ્યા 18,177 હતી જ્યારે તેની સામે તે સમયગાળા દરમિયાન જ 20,923 કેસ સાજા થયા હતા અને તેમને ડિસ્ચાર્જ અપાયો છે.
સાજા થતા કેસની સંખ્યામાં વધારાએ આજે રિકવરી રેટમાં પણ સુધારો કર્યો છે જે 96.16% પર પહોંચ્યો છે.
કુલ રિકવર એટલે કે સાજા થયેલા કેસની સંખ્યા 99,27,310 છે. રિકવર થયેલા કેસ અને સક્રિય કેસ વચ્ચેનું અંતર સતત વધી રહ્યું છે હાલ તે 96,80,090 છે.
78.10% નવા રિકવર કેસ 10 રાજ્ય/કેન્દ્રશાસિત પ્રદેશોમાં જોવા મળ્યા હતા.
કેરળમાં 4,985 નવા રિકવર્ડ કેસ સાથે એક દિવસમાં સૌથી વધારે રિકવરી નોંધાઇ છે, જ્યારે તેના પછી 2,110 લોકો સાથે મહારાષ્ટ્ર અને 1,963 કેસ સાથે છત્તીસગઢનો ક્રમ આવે છે
81.81% નવા કેસ 10 રાજ્ય/કેન્દ્ર શાસિત પ્રદેશમાં નોંધાયા છે.
કેરળમાં એક દિવસમાં સૌથી વધારે 5,328 નવા કેસ નોંધાયા છે, તે બાદ 3,218 નવા કેસ સાથે મહારાષ્ટ્ર અને 1,1147 કેસ સાથે છત્તીસગઢનો ક્રમ આવે છે.
છેલ્લા 24 કલાક દરમિયાન 217 મૃત્યુ નોંધાયા છે.
દેશમાં થયેલા મૃત્યુ પૈકી 69.59% મૃત્યુ દસ રાજ્ય/કેન્દ્રશાસિત પ્રદેશમાં નોંધાયા છે. મહારાષ્ટ્રમાં સૌથી વધારે  મોત નોંધાયા છે.. તે બાદ પશ્ચિમ બંગાળ અને કેરળમાં અનુક્રમે 28 અને 21 મોત નોંધાયા છે.
SD/GP/BT
(
મંત્રીમંડળ
મંત્રીમંડળે મોંઘવારી ભથ્થું અને મોંઘવારી રાહત વધારવાને મંજૂરી આપી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ મંત્રીમંડળની સમિતિએ આજે કેન્દ્ર સરકારના કર્મચારીઓને મોંઘવારી ભથ્થું અને પેન્શનરોને મોંઘવારી રાહતને 01.07.2021થી વધારવાની મંજૂરી આપી છે. જે મૂળભૂત પગાર / પેન્શનના હાલના 17%ના દર કરતા 11% નો વધારો સાથે વધારીને 28% કર્યું છે.
કોવિડ-19 રોગચાળાને લીધે ઉભી થયેલી અણધારી પરિસ્થિતિને ધ્યાનમાં રાખીને કેન્દ્ર સરકારના કર્મચારીઓના મોંઘવારી ભથ્થું  અને પેન્શનરોના મોંઘવારી રાહત  ના ત્રણ વધારાના હપ્તા સ્થિર કરી દેવામાં આવ્યા હતા, જે 01.01.2020, 01.07.2020 અને 01.01.2021 થી બાકી હતા.
હવે, સરકારે કેન્દ્ર સરકારના કર્મચારીઓને મોંઘવારી ભથ્થું અને પેન્શનરોને મોંઘવારી રાહત વધારીને 01.07.2021થી 28% કરી છે જે મૂળભૂત પગાર / પેન્શનના હાલના 17% દરમાં 11% નો વધારો દર્શાવે છે. આ વધારો 01.01.2020, 01.07.2020 અને 01.01.2021 પર ઉદ્ભવતા વધારાના હપ્તાને પ્રતિબિંબિત કરે છે. 01.01.2020 થી 30.06.2021 ના સમયગાળા માટેનો મોંઘવારી ભથ્થું / મોંઘવારી રાહતનો દર 17% રહેશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
આયુષ્માન ભારત યોજના, ગરીબો માટે કવચ છે: પીએમ
પ્રધાનમંત્રીએ ટિપ્પણી કરી છે કે આયુષ્માન ભારત યોજના ગરીબ ભાઈઓ અને બહેનો માટે વરદાનથી ઓછી નથી.
આયુષ્માન ભારત વિશેનો વિડિયો શેર કરતાં, પ્રધાનમંત્રી શ્રીએ ટ્વીટ કર્યું;
“आयुष्मान भारत ने हमारे गरीब भाई-बहनों के इलाज के खर्च की चिंता दूर की है। यह योजना जिस तरह से उनके लिए रक्षा कवच बनी है, वो किसी वरदान से कम नहीं है।”
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
ભારતનું કોવિડ -19 રસીકરણ કવરેજ 37.60 કરોડને પાર
છેલ્લા 24 કલાકમાં 41,506 દૈનિક નવા કેસ નોંધાયા
ભારતમાં સક્રિય કેસનું ભારણ ઘટીને 4,54,118; કુલ કેસના 1.47%
દૈનિક પોઝિટિવિટી દર સતત 20મા દિવસે 3 ટકાથી ઓછો  છે
43 કરોડથી વધુ કોવિડ પરીક્ષણો અત્યાર સુધીમાં કરવામાં આવ્યા
ભારતમાં રાષ્ટ્રવ્યાપી રસીકરણ કવરેજનો કુલ આંકડો 37.60 કરોડ કરતાં વધારે થઇ ગયો છે. આજે સવારે 7 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 48,33,797 સત્રોનું આયોજન કરીને રસીના 37,60,32,586 ડોઝ આપવામાં આવ્યા છે. છેલ્લા 24 કલાકમાં રસીના 37,23,367 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,02,47,862
|
|
બીજો ડોઝ
|
|
74,02,098
|
|
FLWs
|
|
પ્રથમ ડોઝ
|
|
1,76,64,075
|
|
બીજો ડોઝ
|
|
98,91,050
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
11,18,19,570
|
|
બીજો ડોઝ
|
|
37,01,692
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
9,33,66,230
|
|
બીજો ડોઝ
|
|
2,35,53,988
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
7,00,73,761
|
|
બીજો ડોઝ
|
|
2,83,12,260
|
|
કુલ
|
|
37,60,32,586
21 જૂન, 2021થી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
છેલ્લા 24 કલાકમાં ભારતમાં દૈનિક 41,506 નવા કેસ નોંધાયા છે.
ચૌદ દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસના ભારણમાં પણ ભારતમાં સતત ઘટાડો જોવા મળી રહ્યો છે. દેશમાં સક્રિય કેસનું ભારણ આજે 4,54,118 છે અને સક્રિય કેસ હવે દેશના કુલ પોઝિટીવ કેસના માત્ર 1.47% છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 2,99,75,064 દર્દીઓ સાજા થઇ ગયા છે અને છેલ્લા 24 કલાકમાં વધુ 41,526 દર્દીઓ સાજા થયા છે. આના કારણે એકંદરે સાજા થવાનો દર વધીને 97.20% થયો છે અને તેમાં સતત વૃદ્ધિનું વલણ જળવાઇ રહ્યું છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 18,43,500 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 43 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.32% છે જ્યારે દૈનિક પોઝિટીવિટી દર આજે 2.25% નોંધાયો છે. દૈનિક પોઝિટીવિટી દર સળંગ 20 દિવસથી 3%થી ઓછો છે અને 34 દિવસથી આ દર 5%થી નીચે જળવાઇ રહ્યો છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 184
પ્રધાનમંત્રીનું કાર્યાલય
પ્રધાનમંત્રી દિવ્યાંગ મહિલા દ્વારા બનાવાયેલા મન કી બાતના 100 એપિસોડ્સ પર પેઇન્ટિંગ શેર કર્યા
પ્રધાનમંત્રી શ્રી નરેન્દ્ર મોદીએ રાજસ્થાનના અજમેરની દિવ્યાંગ મહિલા દ્વારા મન કી બાતના 100 એપિસોડ્સ પર એક પેઇન્ટિંગ શેર કર્યું છે.
પ્રધાનમંત્રીએ ટ્વીટ કર્યું:
"અદ્ભુત પેઇન્ટિંગ! અજમેરની વહાલી દીકરી નંદિની તરફથી અભિનંદન સંદેશ જોઈને અભિભૂત થઈ ગયો! હું તેને શુભેચ્છા પાઠવું છું!”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ આંતરરાષ્ટ્રીય મહિલા દિવસ નિમિત્તે નારી શક્તિ પુરસ્કાર વિજેતાઓ સાથે વાર્તાલાપ કર્યો
તેમણે કહ્યું કે, નારીઓ સમગ્ર દેશ માટે પ્રેરણાનો સ્રોત છે.
પ્રધાનમંત્રીએ આજે દેશની રાજધાનીમાં નારી શક્તિ પુરસ્કાર વિજેતાઓ સાથે વાર્તાલાપ કર્યો હતો. લેહ, કાશ્મીર, આંધ્રપ્રદેશ સહિત દેશના વિવિધ ભાગોમાંથી આ સિદ્ધિ હાંસલ કરનારી 15 મહિલાઓએ પોતાના લક્ષ્યો હાંસલ કરવા માટે કેવી કસોટીઓમાંથી પસાર થઇ અને કેવો સંઘર્ષ કર્યો તે વાતો પ્રધાનમંત્રીને જણાવી હતી.
આ સિદ્ધિ હાસંલ કરનારી મહિલાઓમાં 103 વર્ષની ઉંમરના સુશ્રી માન કૌર પણ છે જેમણે 93 વર્ષની ઉંમરે એથલેટિક્સનો આરંભ કર્યો હતો અને પોલેન્ડ ખાતે યોજાયેલી વર્લ્ડ માસ્ટર્સ એથલેટિક ચેમ્પિયનશીપમાં ફિલ્ડ એન્ડ ટ્રેક ઇવેન્ટ્સમાં 4 સુવર્ણ ચંદ્રકો જીત્યા હતા.
જમ્મુ અને કાશ્મીરના રહેવાસી આરીફા નુમ્ધા હેન્ડિક્રાફ્ટ્સના આદ્યસ્થાપક છે જે વિસરાઇ ગયેલી નુમ્ધા હસ્તકળાને સજીવન કરવા માટે કાર્યરત છે. તેમણે કાશ્મીરમાં 100થી વધુ મહિલાઓને આ સંબંધે તાલીમ આપવા અને ખતમ થઇ રહેલી આ હસ્તકળાને પુનર્જીવિત કરવા પાછળ તેમના સંઘર્ષની વાતો કરી હતી.
ભારતીય વાયુસેનાની પ્રથમ મહિલા ફાઇટર પાઇલટ મોહનાસિંહ, ભાવના કંથ અને અવની ચતુર્વેદીએ પણ તેમના અનુભવો જણાવ્યા હતા. ભારતીય વાયુસેનામાં પ્રાયોગિક ધોરણે મહિલાઓ મહિલાઓ માટે ફાઇટર સ્ટ્રીમ શરૂ કરવાના ભારત સરકારના નિર્ણય બાદ આ ત્રણેય વીરાંગનાઓએ વાયુદળની ફાઇટર સ્ક્વૉડ્રનમાં પર્દાર્પણ કર્યું હતું. 2018માં મિગ-21માં સોલો ઉડાન ભરનારી તેઓ પ્રથમ ભારતીય મહિલા પાઇલટ બની હતી.
પડાલા ભૂદેવી આંધ્રપ્રદેશના આદિજાતિ મહિલા ખેડૂત અને ગ્રામીણ ઉદ્યમી છે, બીના દેવી બિહારના મુંગરના છે જેઓ મશરૂમની ખેતીને લોકપ્રિય બનાવવા બદલ ‘મશરૂમ મહિલા’ તરીકે પણ ઓળખાય છે તેમણે પણ ખેતીવાડી અને માર્કેટિંગ અંગેના પોતાના અનુભવો પ્રધાનમંત્રીને જણાવ્યા હતા.
ઉત્તર પ્રદેશના કાનપુર જિલ્લાના મહિલા કડિયા કારીગર કલાવતી દેવીએ તેમના જિલ્લામાં ખુલ્લામાં શૌચક્રિયા ઘટાડવાની કામગીરીમાં પર ચાલક બળ તરીકેની ભૂમિકા નિભાવી છે. ગામડાઓ અને કાનપુરની આસપાસના વિસ્તારોમાં 4000થી વધુ શૌચાલયોનું નિર્માણ તેમની સક્રીય ભૂમિકાના કારણે શક્ય બન્યું છે. તેમણે કેવી રીતે ઘરે ઘરે જઇને ખુલ્લામાં શૌચક્રિયાના કારણે સમસ્યાઓ ઉભી થાય છે તે અંગે લોકોમાં જાગૃતિ લાવવા માટે પ્રયાસો કર્યા અને ખુલ્લામાં શૌચક્રિયા ઘટાડવા માટે સમગ્ર કાનપુરના ગામડાઓ સુધી પહોંચવા માટે કલાકોની મુસાફરી કેવી રીતે કરી તે અંગે તેમના અનુભવો પ્રધાનમંત્રીને જણાવ્યા હતા.
ઝારખંડના ચામી મૂર્મુ, ખૂબ જ ઉત્સાહી પર્યાવરણવિદ છે જેમણે 30,000થી વધુ મહિલાઓના 2800થી વધુ સમૂહોની રચના કરીને ઉજ્જડ જમીનમાં 25 લાખથી વધુ વૃક્ષોના વાવેતર અને ઉછેરના અનુભવો જણાવ્યા હતા.
કેરળથી આવેલા 98 વર્ષના કાત્યાયની અમ્માએ કેરળ સાક્ષરતા મિશનની અક્ષરલક્ષમ યોજના અંતર્ગત ઑગસ્ટ 2018માં કેવી રીતે IV માપદંડને સમકક્ષ પરીક્ષા પાસ કરી તે અંગેના અનુભવો જણાવ્યા હતા. તેમણે 98% ગુણ સાથે પ્રથમ ક્રમાંક મેળવ્યો હતો.
અહીં ઉપસ્થિત લોકોને સંબોધતા પ્રધાનમંત્રીએ જણાવ્યું હતું કે, નારી શક્તિ પુરસ્કાર વિજેતાઓએ સમાજના નિર્માણમાં અને દેશને પ્રેરણા આપવામાં ખૂબ મોટું યોગદાન આપ્યું છે.
તેમણે કહ્યું કે, મહિલાઓની મહત્વપૂર્ણ ભાગીદારી વગર દેશ ક્યારેય પણ ખુલ્લામાં શૌચ મુક્ત દરજ્જો હાંસલ ના કરી શક્યો હોત. તેમણે કહ્યું હતું કે, તેવી જ રીતે મહિલાઓની ખૂબ જ મોટી ભાગીદારીથી કુપોષણની સમસ્યાનો પણ નિકાલ લાવી શકાય તેમ છે.
પ્રધાનમંત્રીએ જળ સંરક્ષણના મુદ્દાને પણ અહીં સ્પર્શ્યો હતો અને કહ્યું હતું કે, જળ જીવન મિશનમાં મહિલાઓની ખૂબ મોટી ભાગીદારી આવશ્યક છે.
તેમણે તમામ વિજેતાઓને અભિનંદન પાઠવ્યા હતા અને કહ્યું હતું કે, તેઓ સમગ્ર ભારત માટે પ્રેરણાનો સ્રોત છે.
SD/GP/DS
(Visitor Counter : 138
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 49.49 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી પણ 3 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
49,49,89,550
|
|
આપવાના બાકી
|
|
8,04,220
|
|
વપરાશ
|
|
46,70,26,662
|
|
બાકી ઉપલબ્ધ
|
|
3,00,58,190
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 49.49 કરોડ થી વધુ રસી પૂરી પાડી છે અને બીજા 8,04,220 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 46,70,26,662 રસી  થયો છે.
હાલમાં, કોવિડ-19 રસીના 3 કરોડ થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 240